af tr it nl hbs_lat en af en nl nl af af af fr af fy af af fr af af af af af af nl en tr it nl hbs_lat
Tjirp! 6 Junie 2018 | Tjirp!
by Admin | Jun 6, 2018 | Tjirp! Nuusbrief
Ná 15 jaar is dit mos al deel van jou leefstyl om in die winter Innibos toe te kom! Daarom is daar verskeie Leefstyl-produksies op die program wat ’n welkome en aangename verposing tussen teater, boeke en musiek bied. Verryk jou feeservaring deur vir een van ons unieke leefstylproduksies te bespreek!
Inspirasie wanneer dinge stroomop gaan
Stroomop is die nuwe fliek van Donalee Roberts en Ivan Botha wat vandeesweek (Donderdag, 7 Junie) bekendgestel en in Augustus landwyd in rolprenteaters vertoon word. In dié fliek moet vyf vroue talle struikelblokke oorkom tydens ’n roei-ekspedisie in die Oranjeriver.
Klik hier vir ‘n kort video oor Stroomop Inspirasie
Stroomop Inspirasie bou voort op die tema van kop bo water te hou te midde stroomversnellings en diep waters in die lewe. Donnalee, Simoné Nortmann, KateRok en Ivan Botha sal gesels oor onder meer selfontdekking, vergifnis en hoe vroue mekaar kan vier, terwyl almal heerlik kan saamkuier rondom met ’n skeutjie musiek, ’n soetigheidjie en ’n oulike geskenkpakkie. Dis die ideale ma en dogter of vriendinne-kuier op die fees. Saterdag, 30 Junie, om 11:00.
’n Ete met talle verrassings
Kevin Leo en gunsteling Koekedoor Mareli Visser gaan die een spreekwoordelike haas na die ander uit die hoed pluk tydens die Verrassingsete op Vrydag, 29 Junie. Van die intrapslag moet jy fyn kyk, want die verrassings is soms in die mees onverwagse gedaantes en uit alle oorde. Wees verseker, ál jou sintuie sal ingespan en bederf word!
Spring gou vir dié kaartjies!
Whisky se Skoonlief en die Ondier
Chris Koch is die whiskykenner en storieverteller wat die geheimenisse van enkelmoutwhiskies uit Skotland aan die hand van die sprokie Skoonlief en die Ondier gaan verhelder.
Dit is ’n lekker lighartige en leersame whisky-reis, en pure proe-ervaring. Daar is drie vertonings – sorg dat jy een bywoon.
Die goue smaak van jenewer
ClemenGold se smaaklike mandaryne is gebruik om ’n boetiekjenewer te distileer wat selfs die kieskeurigste fynproewer sal tevrede stel. Kom leer hoe ’n hierdie drankie opgekikker kan word met allerhande geure, terwyl Natascha C en Henry-John Williams met goeie kontinentale musiek in Prost! Op het jenever van het leven die klankbaan verskaf.
ClemenGold Boerdery-toer saam met Erns
Erns Grundlingh is die toerleier na ’n plaas aan die buitewyke van Nelspruit waar ClemenGold mandaryne verbou word. Dit is ’n interaktiewe plaasbesoek en natuurwandeling saam met megaboere Abraham van Rooyen en Willem Kieviet.
Jy kry ook jou eie boksie ClemenGold vrugte. Onthou gemaklike stapskoene.
Die volledige program is by www.innibos.co.za en kaartjies is te koop by Computicket. Klik sommer op hierdie skakel om jou kaartjies te bespreek!  Onthou daar is ook ’n Computicket verkoopspunt by die Innibos-kantoor in Sonpark, Nelspruit.
Beleef die fees met al jou sintuie – want dis hoe Innibos rol!